Document ID: /roh_data/filtered/fineweb-2-filterrobots_roh.jsonl.gz/48261

Il parlament a Berna aveva approvà il venderdi passà in emprim pachet da mesiras da la strategia d'energia 2050. Silsuenter aveva la Partida populara laschà avert sch'ella fetschia in referendum senza il sustegn d'ina da las organisaziuns economicas. La PPS vul decider ils proxims dis.
Cun la decisiun da l'Uniun svizra d'artisanadi e mastergn da na betg far in referendum cunter la strategia d'energia 2050 vign in tal referendum pli e pli pauc probabel. Gia la primavaira aveva era economiesuisse, era ina gronda uniun d'economia, decidì da ni lantschar ni sustegnair in tal referendum.